《木皮口纪事为故沔戎帅何进赋也》
宋代·程公许

驱车木皮口，地接嘉陵市。
山种郁盘纡，草木惨憔悴。
昔在岁辛卯，大将何憨子。
行营与贼遇，力战遂死此。
道逢田舍翁，款曲问所以。
卫目亲见闻，朴忠今无比。
沉鸷老不衰，甘苦同战士。
以此得士心，急难不相弃。
阃制力主和，岂虞敌情诡。
幣篚方交驰，羽书俄狎至。
初冬二十五，坌人我内地。
或渡河而也，或截路以伺。
俄然干腹来，陡若自天坠。
诸军抽摘余，精锐能有几。
千兵仅乌合，转斗殊未已。
可忍负将军，同生亦同死。
落日尘土昏，鼓寒声不起。
至今堆阜间，白骨犹纷委。
语罢声悽哽，相顾同洒泪。
念昔佐戎轩，世屯未云弭。
主公极仁明，惨恻念此事。
露章求恤典，爵子严庙祀。
意将劝忠臣，为国当尽瘁。
儒守陈西和，武将田与李。
后先被褒录，名姓编国史。
敌知吾有人，心宁不畏忌。
自古重徂征，司命在主帅。
季吒或非人，险阻那可恃。
鸣呼数君子，一死甘若斋。
推原其本心，死奚益於世。
事大缪不然，舍生而取义。
乃知丈人吉，易自有深旨。
往辙忍复云，方来那得讳。
长谣激凄风，鸣咽嘉陵水。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。